முன்னால் இந்திய ஜனாதிபதி அப்துல் கலாமின் தத்துவ சிந்தனை

அழகைப்பற்றி கனவு காணாதீர்கள், அது உங்களின் கடமையை பாழாக்கிவிடும்- கடமையைப்பற்றி கனவு காணுங்கள் அது உங்கள் வாழ்க்கையை அழகாக்கும்.

முட்டாள் தனது முட்டாள் தனத்தை விளங்கிக்கொள்வதால் புத்திசாலியாகிறான்- புத்திசாலி தனது புத்தியை விளங்கிக்கொள்வதால் முட்டாளாகிறான்

கஷ்டம் வரும்போது கண்ணைமூடாதே அது உன்னை கொன்றுவிடும்-கண்ணை திறந்துபார் அதை நீ வென்றுவிடலாம்.

நாம் அனைவரும் ஒரே மாதிரி திறமையில்லாதவர்களாக இருக்கலாம் ஆனால் அனைவருக்கும் திறமையை வளர்த்துக்கொள்ள ஒரே மாதிரியான வாய்ப்புகள் உள்ளன.  
சிக்கல்களை எதிர்கொள்ளும்போதே சில திறமைகள் வெளிப்படுகின்றன.

வாய்ப்புக்காக காத்திராதே...... வாய்ப்பை ஏற்படுத்திக்கொள்........

கனவு என்பது தூங்கும் போது வருவதல்ல, உன்னை தூங்கவிடாமல் பண்ணுவதேயாகும்.

ஒரு நிஜமான தலைவன் தோல்வி காணும்போது அத்தோல்வியை தன்னுடையதாக கருதுவான். வெற்றி எனும்போது அது தன்னுடைய குழுவின் வெற்றியாக கொண்டாடுவான்.

நம்பிக்கை நிறைந்த ஒருவர் யார்முன்னேயும்,எப்பேதுமே மண்டியிடுவதில்லை.

சிந்திக்கத் தெரிந்தவனக்கு ஆலோசனை தேவையில்லை,துன்பங்களை சந்திக்கத்தெரிந்தவனக்கு தேல்வியேயில்லை.

நேர்மை மற்றும் உண்மை இருந்தால் நிச்சயம் வெற்றி கிடைக்கும்   
முடியாது என்ற நோய் முற்றாக மறந்துவிட வேண்டும் இல்லாவிடில் முடியுமானவற்றை அடைந்திருக்க முடியாது.   
மனிதன் எடுத்து வைத்த ஒவ்வொரு காலடிக்கும் வீரம் தேவை   
சிந்தனை செய், தெளிவான முடிவை எடு

வாழ்வை வளமாக்கும் சிந்தனைகள்...!  
1. நாணயமாக இருப்பவனிடம் எப்போதும் குழந்தைத்தனம் காணப்படும்  
2. உன் தகுதி பிறருக்குத் தெரியவேண்டுமானால் பிறர் தகுதியை நீ தெரிந்துகொள்.  
3. திருட்டுப் பொருளை விலைக்கு வாங்குபவன் திருடனை விட மோசமானவன்.  
4. தூக்கம் எப்போது குறைய ஆரம்பிக்கிறதோ அப்போதுதான் வாழ்க்கை ஆரம்பிக்கிறது.  
5. அறிவுக்காக செய்யப்படும் முதலீடு எப்போதுமே கொழுத்த வட்டியையே தரும்.  
6. நல்ல மனைவியை விட உயர்ந்த வரமும் இல்லை. கெட்ட மனைவியை விட மோசமான சாபமும் இல்லை.  
7. முதலில் மனிதன் மதுவைக் குடிக்கிறான். பின்பு மது மனிதனை குடிக்கிறது.  
8. ஆயிரம் பேர் சேர்ந்து ஒரு தொழிற்சாலையைக் கட்டி விடலாம். ஒரு வீட்டைக் கட்ட ஒழுக்கமான ஒரு பெண் வேண்டும்.  
9. இரண்டு கால் உள்ள எல்லோரும் நடந்து விடலாம். ஆனால் இரண்டு கை உள்ள எல்லோருமே எழுதிவிட முடியாது.  
10. உழைப்பு உடலை வலிமையாக்கும். துன்பங்களே மனதை வலிமையாக்கும்.  
11.ஒருவன் தான் செய்த தவறை ஒத்துக்கொள்ள வெட்கப்படக் கூடாது. ஒப்புக்கொள்வதன் பொருள் என்ன? அவன் நேற்றைவிட இன்று அதிக அறிவு  
பெற்று விட்டான் என்பதே.  
12. வாழ்க்கை சுவையானது. உங்கள் அறியாமையினால் அதை நரகமாக்கி விடாதீர்கள்.  
13. பிறரைப் பாராட்டுங்கள். பாராட்டு கிடைக்கும். பிறரை மதியுங்கள். மதிப்புக் கிடைக்கும். அன்பு செலுத்துங்கள். அன்பு தேடி வரும். இவை ஒற்றைவழிப் பாதைகள் அல்ல. இரட்டை வழிப் பாதைகள். அன்பில் வணிகத்திற்கு இடமில்லை. வணிகத்தில் அன்புக்கு இடமில்லை.  
14. தனக்கென வாழ்ந்தவன் தாழ்ந்தவன் ஆகிறான். பிறருக்கென வாழ்பவன் பெருவாழ்வு வாழ்கிறான். அடக்கம் அணிகலன் மட்டுமல்ல. அறத்தின் காவலன்.  
15. சொற்கள் நம் சிந்தனையின் ஆடைகள். அவற்றைக் கந்தல்களாகவும்,கிழிசல்களாகவும், அழுக்காகவும் உடுத்தக் கூடாது.  
16. சோம்பேறிக்கு எல்லாமே கடினமாகத் தோன்றும். ஊக்கமுள்ளவனுக்கு எல்லாமே எளிதாகத் தோன்றும்.  
17. எந்தவிதக் கொள்கையும், நோக்கமும் இல்லாத வாழ்க்கை திசைகாட்டும் கருவி இல்லாத கப்பல் நடுக்கடலில் நிற்பதற்கு ஒப்பாகும்.  
18.எந்த மனிதன் தீவிரமாகவும், திடமாகவும், சிந்திக்கிறானோ அந்த சிந்தனைகளின் வளர்ச்சி கலையாகும். அவ்வாறு சிந்திக்கிறவனே கலைஞன் ஆவான்.  
19. பல அறிஞர்களுடன் பழகினால் நீ அறிவாளி ஆவாய். ஆனால் பல பணக்காரர்களுடன் பழகினாலும் பணக்காரன் ஆக மாட்டாய்.  
20. இன்பத்தின் இரகசியம் எதில் அடங்கியிருக்கிறது தெரியுமா? நீ விரும்பியதைச் செய்வதில் அல்ல. நீ செய்வதை விரும்புவதில்தான்.

மனதைத் தொட்ட வரிகள்  
1⃣ ஒரு தகப்பனார் பத்துக் குழந்தைகளைக் காப்பாற்றலாம்.  
ஆனால் பத்துக் குழந்தைகள் ஒரு தகப்பனாரைக் காப்பாற்றும் என்று உறுதியாகச் சொல்ல முடியாது.  
2⃣ தெரிந்து மிதித்தாலும் தெரியாமல் மிதித்தாலும் மிதிபட்ட எறும்பிற்கு இரண்டுமே ஒன்றுதான்.  
3⃣ பணம் இருந்தால் உன்னை உனக்குத் தெரியாது.  
பணம் இல்லா விட்டால் யாருக்கும் உன்னைத் தெரியாது.  
4⃣ அதிர்ஷ்டத்திற்காகக் காத்திருப்பதும் சாவுக்காக காத்திருப்பதும் ஒன்றே!.  
5⃣ மகிழ்ச்சியான வாழ்க்கை என்பது தடைகளற்ற வாழ்க்கை அல்ல,  
தடைகளை வெற்றி கொண்டு வாழும் வாழ்க்கை.  
6⃣ ஒரு கதவு மூடப்படும் போது மற்றொரு கதவு திறக்கிறது.  
ஆனால், நாம் மூடப்பட்ட கதவையே பார்த்துக் கொண்டு திறக்கப்படும் கதவை தவறவிடுகிறோம்.  
7⃣ மனிதன் தான் செய்த தவறுக்கு வக்கீலாகவும்,  
பிறர் செய்த தவறுக்கு நீதிபதியாகவும் செயல்படுகின்றான்.  
8⃣ வெள்ளை என்பது அழகல்ல..நிறம் ! ஆங்கிலம் என்பது அறிவல்ல..மொழி !  
9⃣ வாழும்போது சரியான சமூக அந்தஸ்து வழங்காத உலகம்......  
வாழ்ந்து முடித்த பின் சிலை வைக்கிறது  
1⃣0⃣ நம்பிக்கை நிறைந்தஒருவர், யாரிடமும் மண்டியிடுவதுமில்லை...கையேந்துவ  
துமில்லை....  
1⃣1⃣ நேசிப்பவர்கள் எல்லாம் நம்மோடு நிலைத்து விட்டால்...!!!  
நினைவின் மொழியும் பிரிவின் வலியும் ௨ணராமலே போய்விடும்...!!!

15 வாழ்க்கைத் தத்துவங்கள்

1. அன்பு மட்டுமே வாழ்க்கையின் மேன்மைக்கான வழி.

சுயநலமில்லாத சத்தியமான அன்பு ஒன்றே அமைதியாக வாழும் வழி.

2. உம்முடைய எண்ணமே உம்மை வழிநடத்துகிறது.

நம் எண்ணங்களே ஒரு பொருளை அழகுபடுத்தவோ அன்றி அவலட்சணப்படுத்தவோ காரணமாகிறது. நல்ல எண்ணங்களே நல்ல செயலுக்கு வித்தாகி, உலகிற்கு ஒளியூட்டுகிறது.

3. வாழ்க்கை சௌந்தர்யமானது.

வாழ்க்கையின் அழகான பகுதியை நேசிக்கப் பயில வேண்டும். எல்லாம் நன்மைக்கே என்ற எண்ணம் கொளல் வேண்டும்.

4. எண்ணம் போல் வாழ்வு.

உம்மைக் கடவுளாக நீவிர் நினைத்தால் கடவுளாகவே ஆகிறீர். தீய எண்ணம் கொண்ட தேவதாவாக எண்ணினால் அதுவாகவே ஆகிறீர்.

5. தலைகளை விலக்கிக் கொள்ளுங்கள்.  
உள்ளக்கோவிலில் இறை எனும் உன்னதத்தை உறையச் செய்தால், தலை கணம் அனைத்தும் விலகி, சுதந்திரமாக உம்மை வாழச் செய்யும்.

6. குறை கூறும் ஆட்டத்தை விளையாடேதே!  
அடுத்தவரிடம் குறை காணும் குணம் கொள்ளாதீர், உம்மால் அவரோடு இணங்கி கைகோர்த்து நடக்க முடிந்தால் நல்லது. இல்லையேல் அவர் பாதையில் அவர் செல்ல ஒதுங்கி வழிவிடுதலே உன்னதம்.

7. உதவி மனப்பான்மை கொண்டிரு.  
உதவி வரைத்தன்று உதவி உதவி  
செயப்பட்டார் சால்பின் வரைத்து.

8. உம்முடைய நிறைவான கொள்கைகளை உயரச்செய்யும்  
உன்னத இலட்சியம் கொண்டோரின் வெற்றிக்கு உம்மால் இயன்றதைச் செய்து அவரை ஊக்குவிப்பதே சிறந்த பண்பு..

9. உம் ஆன்மாவிற்கு செவி சாய்த்திரும்.  
உம் ஆன்மாவே உம்மை நல்வழிப்படுத்தக்கூடிய ஆசான்.

10. நீவிர் நீவிராக இரும்.  
உங்களுடைய இயற்கைக்கு உகந்து நீங்கள் நீங்களாகவே இருப்பதே சாலச் சிறந்தது.

11. இயலாமை என்று எதுவுமில்லை.  
நான் வலுவிழந்திருக்கிறேன் என்று எண்ணுவதும், சொல்லுவதுமே பெரிய பாவம். அடுத்தவரையும் வலுவிழந்தவர் என்று எண்ணுவதும் பாவச்செயலே.

12. நீவிரே சக்தி உடையவர்.  
அனைத்துச் சக்திகளும் பெற்றவர் நாமே என்ற உறுதியான எண்ணம் கொண்டிருத்தல் வேண்டும்.

13. அன்றாடம் பயிலுங்கள்.  
நம் ஆன்மாவிற்குள்ளேயே கற்க வேண்டிய பாடங்கள் பல உள்ளது. ஆன்மாவின் திரையை விலக்கி நம்மை நாம் உணர்ந்தால் அறிவின் ஒளியைக் காணலாம்.

14. உண்மையாயிரு!  
சத்தியத்திற்குக் கட்டுப்பட்டவராக இருக்க வேண்டும். சத்தியத்தை நிலைநிறுத்தும் பொருட்டு எதையும் இழக்கலாம். ஆனால் எதற்காகவும் சத்தியத்தை இழத்தல் கூடாது.

15. மாற்றி யோசியுங்கள்!  
தீர்வு இல்லாத பிரச்சனை என்பதே இந்த உலகில் இல்லை. ஆழ்ந்து சிந்திந்து செயல்பட்டால அதற்கான வல்லமையை எளிதில் பெறலாம்.

ஸ்ரீ ராமகிருஷ்ண பரமஹம்சருக்கும், சுவாமி விவேகானந்தருக்கும் நடைபெற்ற உரையாடல்...

உங்கள் பல சந்தேகங்களுக்கு இதில் தீர்வு ஒளிந்திருக்கக்கூடும். படியுங்கள்… மீண்டும் மீண்டும் படியுங்கள்… பல வரிகள் மிக மிக ஆழமான பரந்த பொருளை கொண்டவை.

சுவாமி விவேகானந்தர் : நாம் ஏன் எப்போதும் மகிழ்ச்சியில்லாமல் இருக்கிறோம்?

✅இராமகிருஷ்ண பரமஹம்சர் : துன்பத்தையே நினைத்து கற்பனை செய்துகொண்டிருப்பது உன் வழக்கமாகிவிட்டது. அதனால் உன்னால் மகிழ்ச்சியுடன் இருக்க முடியவில்லை.

சுவாமி விவேகானந்தர் : நல்லவர்களுக்கு மட்டும் எப்போதும் துன்பம் ஏன்?

✅இராமகிருஷ்ண பரமஹம்சர் : உரசாமல் வைரத்தை பட்டை தீட்டமுடியாது. நெருப்பிலிடாமல் தங்கத்தை தூய்மைப்படுத்த முடியாது. நல்லவர்கள் சோதனைக்குள்ளாவார்கள். ஆனால் அவர்கள் பாதிப்புக்குள்ளாகமாட்டார்கள். அந்த சோதனையின் மூலம் அவர்கள் மேன்மையடைவார்களே தவிர கீழே செல்ல மாட்டார்கள். (By experience their life becomes better, not bitter!)

சுவாமி விவேகானந்தர் : அப்போது, சோதனைகள் நன்மைக்கு என்று சொல்கிறீர்களா?

✅இராமகிருஷ்ண பரமஹம்சர் : ஆம். அனுபவத்தை விட பெரிய ஆசிரியர் வேறு யாருமில்லை. அது முதலில் சோதனையை கொடுத்துவிட்டு பிறகு தான் பாடத்தை போதிக்கும்.

சுவாமி விவேகானந்தர் : கணக்கற்ற பிரச்னைகளில் மூழ்கி தவிப்பதால் நாங்கள் எங்கே போகிறோம் தெரியவில்லை….

✅இராமகிருஷ்ண பரமஹம்சர் : வெளியே பார்த்தால் எங்கே போகிறோம் என்று உனக்கு புரியாது. உனக்குள்ளே பார். புரியும். கண்களால் பார்க்கத் தான் முடியும். ஆனால் உள்ளத்தால் தான் வழியை காட்ட முடியும். (Eyes provide sight. Heart provides the way.)

சுவாமி விவேகானந்தர் : சரியான பாதையில் போகும்போதும் தோல்வி அடிக்கடி ஏற்படுகிறதே?

✅இராமகிருஷ்ண பரமஹம்சர் : செல்லும் பாதையில் வெற்றி என்பது பிறரால் அளக்கப்படுவது. ஆனால் அதில் கிடைக்கும் திருப்தி என்பது உன்னால் உன்னால் மட்டுமே உணரப்படுவது.

சுவாமி விவேகானந்தர் : கடினமான சூழ்நிலைகளில் எப்படி நீங்கள் உற்சாகம் குறையாமல் உத்வேகத்துடன் இருக்கிறீர்கள்?

✅இராமகிருஷ்ண பரமஹம்சர் : எப்பொழுதும், இனி எப்படி போகப்போகிறோம் என்று அச்சப்படுவதைவிட இதுவரை நீ எப்படி வந்திருக்கிறாய், எதையெல்லாம் கடந்து வந்திருக்கிறாய் என்று பார். உனக்கு கிடைத்த வரங்களை எண்ணிக்கொள். இழந்தவைகளை அல்ல.

சுவாமி விவேகானந்தர் : இந்த மக்களை நினைத்து நீங்கள் வியக்கும் விஷயம் எது?

✅இராமகிருஷ்ண பரமஹம்சர் : துன்பப்படும்போது “எனக்கு ஏன்? என்னை மட்டும் ஏன்??” என்று கேட்பவர்கள் இன்பத்தின் போது அந்த கேள்வியை கேட்பதில்லை. அதை நினைத்து தான் வியக்கிறேன்.

சுவாமி விவேகானந்தர் : வாழ்க்கையில் மிகச் சிறந்தவைகளை நான் அடைவது எப்படி?

✅இராமகிருஷ்ண பரமஹம்சர் : உன் கடந்த காலத்தை வருத்தமின்றி ஏற்றுக்கொள். நிகழ்காலத்தை நம்பிக்கையோடு கைக்கொள். எதிர்காலத்தை அச்சமின்றி எதிர்நோக்கு. இதுவே வாழ்க்கையில் சிறந்தவைகளை பெற கடைபிடிக்கவேண்டிய நியதி.

சுவாமி விவேகானந்தர் : கடைசியாக ஒரே ஒரு கேள்வி. சில நேரங்களில் என்னுடைய பிரார்த்தனைகளை இறைவன் கேட்கவில்லையோ என்று தோன்றுகிறது.

✅இராமகிருஷ்ண பரமஹம்சர் : கேட்கப்படாத பிரார்த்தனைகள் என்று எதுவுமே இல்லை. (There are no unanswered prayers!) அச்சத்தை விடு. நம்பிக்கை கொள். வாழ்க்கை என்பது தீர்வு காணப்படவேண்டிய ஒரு புதிர் தானே தவிர பிரச்னை அல்ல. எப்படி வாழவேண்டும் என்று மட்டும் நாம் அறிந்து கொண்டால் வாழ்க்கை மிக மிக இனிமையாக மாறிவிடும். என்னை நம்பு.

**தேடிச் சோறுநிதந் தின்று - Thedi choru nitham**

தேடிச் சோறுநிதந் தின்று - பல  
சின்னஞ் சிறுகதைகள் பேசி - மனம்  
வாடித் துன்பமிக உழன்று - பிறர்  
வாடப் பலசெயல்கள் செய்து - நரை  
கூடிக் கிழப்பருவ மெய்தி - கொடுங்  
கூற்றுக் கிரையெனப்பின் மாயும் - பல  
வேடிக்கை மனிதரைப் போலே - நான்  
வீழ்வே னென்று நினைத் தாயோ?நின்னைச் சிலவரங்கள் கேட்பேன் - அவை  
நேரே இன்றெனக்குத் தருவாய் - என்றன்  
முன்னைத் தீயவினைப் பயன்கள் - இன்னும்  
மூளா தழிந்திடுதல் வேண்டும் - இனி  
என்னைப் புதியவுயி ராக்கி - எனக்  
கேதுங் கவலையறச் செய்து - மதி  
தன்னை மிகத்தெளிவு செய்து - என்றும்  
சந்தோஷங் கொண்டிருக்கச் செய்வாய்...

----------------------------------------------------------------------------------------------------------------------------------

எதிலும் இங்கு இருப்பான் அவன் யாரோ?  
எனக்குள் அவன் இருப்பான் அறிவாரோ?

தவழும் நதியை தரித்த முடியான்  
அடியும் முடியும் அறிய முடியான்  
எளிய அடியர் ஓதும் வேத நாதமாகி  
எதிலும் இங்கு இருப்பான் அவன் யாரோ?  
எனக்குள் அவன் இருப்பான் அறிவாரோ?

வரிப்புலி அதழ் தரித்தவன் எழில் கண்டேன்  
பிறப்பெனும் பிணி அறுப்பவன் துணை கொண்டேன்  
தமிழ்க்கவி தரும் எனக்கொறு வரம்  தரத் திருவுளம் வேண்டும்  
சகத்தினுக்கெனைத் தர தகும் நெறி வகுத்திட துணை வேண்டும்  
ஆலம் கரு நீலம் என தெரியும் ஒரு கண்டன்  
அண்டும் திருத்தொண்டன் எனும் அடியார்க்கொரு தொண்டன்  
பற்றுத் தளைக்கு நெருப்பவன்  
ஒற்றை கணத்தில் அழிப்பவன்  
நெற்றிப் பிரைக்குள் நெருப்பை வளர்த்து  
எதிலும் இங்கு இருப்பான் அவன் யாரோ?  
எனக்குள் அவன் இருப்பான்அறிவாரோ?

தொடக்கமும் அதன் அடக்கமும் அவன் வேலை  
நடப்பதும் அதை தடுப்பதும் அவன் லீலை  
உடுக்களில் சரம் தொடுத்தவன் தலை முடிக்கணியவும் கூடும்  
பெருக்கலும் அதை வகுத்தலும் அதை கழித்தலும் அவன் பாடம்  
மாறும் யுகம்தோறும் அவன் கணக்கின் படியாகும்  
மண்ணும் உயர் விண்ணும் அவன் ஒரு கைப்பிடியாகும்  
சட்டம் அனைத்தும் வகுத்தவன்  
திட்டம் அனைத்தும் தொகுத்தவன்  
முற்றப் படித்து முடித்த  ஒருத்தன்  
எதிலும் இங்கு இருப்பான் அவன் யாரோ?  
எனக்குள் அவன் இருப்பான் அறிவாரோ?

தவழும் நதியை தரித்த முடியான்  
அடியும் முடியும் அறிய முடியான்  
எளிய அடியர் ஓதும் வேத நாதமாகி  
எதிலும் இங்கு இருப்பான் அவன் யாரோ?  
எனக்குள் அவன் இருப்பான் அறிவாரோ?

ஆண்களுக்கு சமர்பணம்...

ஆண் அழத் தெரியாதவன் அல்ல. கண்ணீரை விழுங்கத் தெரிந்தவன்....

அன்பில்லாதவன் அல்ல. அன்பை மனதில் வைத்து சொல்லில் வைக்கத் தெரியாதவன்....

வேலை தேடுபவன் அல்ல. தன் திறமைக்கான அங்கிகாரத்தை தேடுபவன்...

பணம் தேடுபவன் அல்ல. தன் குடும்பத்தின் தேவைக்காக ஓடுபவன்...

சிரிக்கத் தெரியாதவன் அல்ல. நேசிப்பவர்களின் முன் குழந்தையாய் மாறுபவன்...

காதலைத் தேடுபவன் அல்ல. ஒரு பெண்ணிடம் தன் வாழ்க்கையைத் தேடுபவன்...

கரடுமுரடானவன் அல்ல. நடிக்கத் தெரியாமல் கோபத்தைக் கொட்டிவிட்டு வருந்துபவன்....

நல்லுள்ளம் கொண்ட அனைத்து ஆண்களுக்கும் சமர்ப்பணம்.......!!!!

நான் படித்ததில் பிடித்தவை.

குறள் 664:

சொல்லுதல் யார்க்கும் எளிய அரியவாம்   
சொல்லிய வண்ணம் செயல்.

ஆபிரகாம் லிங்கன் தன் மகனைப் பயிற்றுவிக்கும் ஆசிரியருக்கு எழுதிய நெகிழ்ச்சி தரும் கடிதம்.  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

அனைத்து மனிதர்களுமே நேர்மையானவர்களாக, உண்மையானவர்களாக இருக்கமாட்டார்கள் என அவனுக்குச் சொல்லித்தாருங்கள். ஆனால், பகைவர்களுக்கு நடுவில் அன்பான நட்புக்கரம் நீட்டும் மனிதர்களும் உண்டென அவனுக்கு தெரிவியுங்கள்.

பொறாமை அவன் மனதை அண்டாமல் கவனமாக பார்த்துக் கொள்ளுங்கள். எதற்கெடுத்தாலும் பயந்து ஒடுங்கிப்போவது, கோழைத்தனம் என புரியவையுங்கள்.

புத்தகங்கள் என்ற அற்புத உலகத்தின் வாசல்களை அவனுக்கு திறந்துகாட்டுங்கள். அதே வேளையில், இயற்கையின் ஈடில்லா அதிசயத்தை ரசிக்கவும் அவனுக்குகற்றுக் கொடுங்கள்.

வானில் பறக்கும் பட்சிகளின் புதிர்மிகுந்த அழகையும், சூரிய ஒளியில் மின்னும் தேனீக்களின் துரிதத்தையும், பசுமையான மலையடிவார மலர்களின் வனப்பையும் ரசிக்க கற்றுத்தாருங்கள் அவனுக்கு.

ஏமாற்றுவதைவிடவும் தோல்வி அடைவது எவ்வளவோ மேலானது என்பதை அவனுக்கு கற்றுக்கொடுங்கள்.

மற்றவர்கள் தவறு என விமர்சித்தாலும்கூட, சுயசிந்தனை மீது அசைக்க முடியாத நம்பிக்கை வைக்க அவனுக்கு கற்றுக்கொடுங்கள்.

மென்மையான மனிதர்களிடம் மென்மையாகவும், முரட்டுக்குணம் கொண்டவர்களிடம் கடினமாகவும் அணுக அவனை தயார்படுத்துங்கள்

அனைத்து மனிதர்களின் குரலுக்கும் அவன் செவிசாய்க்க வேண்டும் என அறிவுறுத்துங்கள். எனினும், உண்மை எனும் திரையில் வடிகட்டி நல்லவற்றை மட்டும் பிரித்தெடுக்க அவனுக்கு கற்றுக்கொடுங்கள்.

துயரமான வேளைகளில் சிரிப்பது எப்படி என்று அவனுக்கு கற்றுக்கொடுங்கள். கண்ணீர் விடுவதில் தவறில்லை என்றும் அவனுக்கு புரியவையுங்கள்.

போலியான நடிப்பைக் கண்டால் எள்ளிநகையாடவும், வெற்று புகழுரைகளை கண்டால் எச்சரிக்கையாக இருக்கவும் அவனுக்கு பயிற்சி கொடுங்கள்.

அவனைக் கனிவாக நடத்துங்கள். அதிக செல்லம் கொடுத்து உங்களை சார்ந்திருக்க செய்ய வேண்டாம்.

சிறுமை கண்டால் கொதித்தெழும் துணிச்சலை அவனுக்கு ஊட்டுங்கள். அதேவேளையில் தனது வலிமையை மவுனமாக வெளிப்படுத்தும் பொறுமையையும் அவனுக்கு சொல்லி கொடுங்கள். இது ஒரு மிகப்பெரிய பட்டியல்தான்…

இதில் உங்களுக்கு சாத்தியமானதையெல்லாம் கற்றுக்கொடுங்கள். அவன் மிக நல்லவன். என் அன்பு மகன்.

இப்படிக்கு,  
ஆபிரகாம் லிங்கன்.

----விலைமாது விடுத்த கோரிக்கை-----  
  
ராமன் வேசமிட்டிருக்கும்  
பல ராட்சசனுக்கு  
என்னை தெரியும்.  
  
பெண் விடுதலைக்காக போராடும்  
பெரிய மனிதர்கள் கூட  
தன் விருந்தினர் பங்களா  
விலாசத்தை தந்ததுண்டு.  
  
என்னிடம்  
கடன் சொல்லிப் போன  
கந்து வட்டிக்காரகளும் உண்டு.  
  
சாதி சாதி என சாகும்  
எவரும் என்னிடம்  
சாதிப் பார்ப்பதில்லை.  
  
திருந்தி வாழ நான் நினைத்தபோதும்  
என்னை தீண்டியவர்கள் யாரும்  
திரும்பவிட்டதில்லை.  
  
பத்திரிக்கையாளர்களே!  
விபச்சாரிகள் கைது என்றுதானே  
விற்பனையாகிறது..  
விலங்கிடப்பட்ட ஆண்களின்  
விபரம் வெளியிடாது ஏன்...?  
  
பெண்களின் புனிதத்தை விட  
ஆண்களின் புனிதம்  
அவ்வளவு பெரிதா?  
  
காயிந்த வயிற்றுக்கு  
காட்டில் இரை தேடும்  
குருவியைப் போல்  
என்னை யாரும் பரிகசிக்கவில்லை.  
  
கட்டில் மேல் கிடக்கும்  
இன்னொரு கருவியைப் போலத் தான்  
என்னை கையாளுகிறார்கள்.  
  
நான் இருட்டில் பிணமாக மாறினால்தான்  
பகலில் அது பணமாக மாறும்.  
பின்தான்  
என் குடும்பத்தின் பசியாறும்.  
  
நிர்வாணமே என்  
நிரந்தர உடையானல்தான்  
சேலை எதற்கென்று  
நினைத்ததுண்டு.  
சரி  
காயங்களை மறைப்பதற்கு  
கட்டுவோம் என்று  
கட்டிக்கொண்டு இருக்கிறேன்.  
  
என் மேனியில் இருக்கும்  
தழும்புகளைப் பார்த்தால்  
வரி குதிரைகள் கூட  
வருத்தம் தெரிவிக்கும்.  
  
எதையும் வாங்க வசதியில்லாத  
எனக்கு  
விற்பதற்க்காவது இந்த  
உடம்பு இருக்கிறதே!  
நாணையமற்றவர் நகங்கள்  
கீறி கீறி என்  
நரம்பு வெடிக்கிறதே!  
  
வாய்திறக்க முடியாமல்  
நான் துடித்த இரவுகள் உண்டு  
  
எலும்புகள் உடையும் வரை  
என்னை கொடுமைப் படுத்திய  
கொள்கையாளர்களும் உண்டு.  
  
ஆண்கள்  
வெளியில் சிந்தும் வேர்வையை  
என்னிடம் ரத்தமாய்  
எடுத்து கொள்கிறார்கள்.  
  
தூறல் சிந்தாத வான் மேகமில்லை.  
கீறல் படாத வேசி தேகமில்லை.  
  
என்னை வேசி என்று  
ஏசும் எவரைப் பற்றியும்  
கவலைப் பட்டதே இல்லை..  
  
ஏனெனில்  
விதவை - விபச்சாரி  
முதிர்கன்னி - மலடி  
ஓடுகாலி - ஒழுக்கங்கெட்டவள்  
இதில் ஏதேனும்  
ஒரு பட்டம்  
அநேக பெண்களுக்கு  
அமைந்திருக்கும்.  
  
இது இல்லாமல் பெண்கள் இல்லை.  
எப்போதும்  
இழிவு சொல் ஆண்களுக்கு இல்லை.  
  
முதுமை என்னை  
முத்தமிடுவதற்க்குள்  
என் மகளை மருத்துவராய்  
ஆக்கிவிட வேண்டும்.  
என் மீது படிந்த தூசிகளை  
அவளை கொண்டு  
நீக்கி விட வேண்டும்.  
  
இருப்பினும்  
இந்த சமூகம்  
இவள்  
மணிமேகலையை என்பதை மறந்துவிட்டு  
மாதவியின் மகள் என்பதை மட்டுமே  
ஞாபகம் வைத்திருக்கும்.  
  
இறுதியாக  
இரு கோரிக்கை.  
  
என்னை  
மென்று தின்ற ஆண்களே!  
மனைவிடமாவது கொஞ்சம்  
மென்மையாக இருங்கள்.  
எங்களுக்கு இருப்பது  
உடம்பு தான்  
இரும்பல்ல.  
  
என் வீதி வரை  
விரட்டிவரும் ஆண்களே!  
தயவு செய்து விட்டுவிடுங்கள்.  
நான் விபச்சாரி என்பது  
என் வீட்டுக்கு தெரியாது.  
  
----தமிழ்தாசன்---  
Posted By   
இந்துமதி

**வாழ்கைத் தத்துவம்... (படித்ததில் பிடித்தது)**  
1. பேசும்முன் கேளுங்கள், எழுதும் முன் யோசியுங்கள், செலவழிக்கும் முன் சம்பாதியுங்கள்  
2. சில சமயங்களில் இழப்புதான் பெரிய ஆதாயமாக இருக்கும்.  
3. யாரிடம் கற்கிறோமோ அவரே ஆசிரியர். கற்றுக்கொடுப்பவரெல்லாம் ஆசிரியர் அல்லர்.  
4. நான் மாறும்போது தானும் மாறியும், நான் தலையசைக்கும் போது தானும் தலையசைக்கும் நண்பன் எனக்குத் தேவையில்லை. அதற்கு என் நிழலே போதும்!  
5. நோயை விட அச்சமே அதிகம் கொல்லும்!  
6. நான் குறித்த நேரத்திற்குக் கால்மணி நேரம் முன்பே சென்று விடுவது வழக்கம். அதுதான் என்னை மனிதனாக்கியது.  
7. நம்மிடம் பெரிய தவறுகள் இல்லை எனக் குறிப்பிடுவதற்கே, சிறிய தவறுகளை ஒப்புக்கொள்கிறோம்!  
8. வாழ்க்கை என்பது குறைவான தகவல்களை வைத்துக்கொண்டு சரியான முடிவுக்கு வரும் ஒரு கலை.  
9. சமையல் சரியாக அமையாவிடில் ஒருநாள் இழப்பு. அறுவடை சிறக்காவிடில் ஒரு ஆண்டு இழப்பு. திருமணம் பொருந்தாவிடில் வாழ்நாளே இழப்பு.  
10. முழுமையான மனிதர்கள் இருவர். ஒருவர் இன்னும் பிறக்கவில்லை. மற்றவர் இறந்துவிட்டார்.  
11. ஓடுவதில் பயனில்லை. நேரத்தில் புறப்படுங்கள்  
12. எல்லோரையும் நேசிப்பது சிரமம். ஆனால் பழகிக்கொள்ளுங்கள்  
13. நல்லவர்களோடு நட்பாயிரு. நீயும் நல்லவனாவாய்  
14. காரணமே இல்லாமல் கோபம் தோன்றுவதில்லை. ஆனால் காரணம் நல்லதாய் இருப்பதில்லை  
15. இவர்கள் ஏன் இப்படி? என்பதை விட, இவர்கள் இப்படித்தான் என எண்ணிக்கொள்  
16. யார் சொல்வது சரி என்பதல்ல, எது சரி என்பதே முக்கியம்  
17. ஆயிரம் முறை சிந்தியுங்கள். ஒருமுறை முடிவெடுங்கள்  
18. பயம்தான் நம்மைப் பயமுறுத்துகிறது. பயத்தை உதறி எறிவோம்  
19. நியாயத்தின் பொருட்டு வெளிப்படையாக ஒருவருடன் விவாதிப்பது சிறப்பாகும்  
20. உண்மை புறப்பட ஆரம்பிக்கும் முன் பொய் பாதி உலகத்தை வலம் வந்துவிடும்  
21. உண்மை தனியாகச் செல்லும். பொய்க்குத்தான் துணை வேண்டும்  
22. வாழ்வதும் வாழவிடுவதும் நமது வாழ்க்கைத் தத்துவங்களாக ஆக்கிக்கொள்வோம்.  
23. தன்னை ஒருவராலும் ஏமாற்ற முடியாது எனச் செருக்கோடு இருப்பவனே கண்டிப்பாக ஏமாந்து போகிறான்  
24. உலகம் ஒரு நாடக மேடை ஒவ்வொருவரும் தம் பங்கை நடிக்கிறார்கள்  
25. செய்வதற்கு எப்போதும் வேலை இருக்கவேண்டும் . அப்போது தான் முன்னேற முடியும்  
26. அன்பையும் ஆற்றலையும் இடைவிடாது வெளிப்படுத்துகிறவர் ஆர்வத்துடன் பணிபுரிவர்  
27. வெற்றி பெற்றபின் தன்னை அடக்கி வைத்துக்கொள்பவன், இரண்டாம் முறையும் வென்ற மனிதனாவான்  
28. தோல்வி ஏற்படுவது அடுத்த செயலைக் கவனமாகச் செய் என்பதற்கான எச்சரிக்கை.  
29. பிறர் நம்மைச் சமாதானப்படுத்த வேண்டும் என்று எதிர்பார்க்காமல், நாம் பிறரைச் சமாதானப்படுத்த முயற்சிக்க வேண்டும்.  
30. கடினமான செயலின் சரியான பெயர்தான் சாதனை. சாதனையின் தவறான விளக்கம் தான் கடினம்  
31. ஒன்றைப்பற்றி நிச்சயமாக நம்ப வேண்டுமென்றால் எதையும் சந்தேகத்துடனே துவக்க வேண்டும்  
32. சரியானது எது என்று தெரிந்த பிறகும் அதைச் செய்யாமல் இருப்பதற்குப் பெயர்தான் கோழைத்தனம்.